VNI

VNI係一種越南字輸入約定，佢通過喺拉丁字母後輸入數字、嚟喺國際鍵盤輸入越南文。

根據VNI約定用國際鍵盤嚟輸入文本嗰陣，軟件會跟從個約定、自動轉換數字到相應特殊字母抑或聲調符號。

VNI嘅缺點係使唨數字掣生成符號，因此輸入範圍闊過Telex，所以速度又慢過佢。但係，噉做嘅好處係，由於打符號啲掣唔喺字母掣當中，英越雙文並行輸入好舒適，唔需要改嚟改去啲輸入法。呢個幾適合越南程序員，佢哋必須要使英文嚟輸入代碼、命令，又逼到使用越南文嚟輸入程序嘅顯示文本。佢都適合啲外國人嚟輸入越南文，因為搵啲打符號嘅數字掣容易過搵Telex啲分散喺鍵盤中嘅字母掣。

歷史 
個打字法同VNI字符集係由工程師於1987年創建嘅。自從MS-DOS操作系統問世以嚟，佢都係創建帶附標國語字字體畀電腦用嘅第一人。

VNI同Microsoft 
喺1990年代，Microsoft集成VNI輸入法到Windows 95越南文版同MSDN度。但係，VNI公司話，微軟非法用唨呢個技術，而且就住呢個問題告唨微軟。微軟同VNI和解，從全部產品線中撤丟VNI輸入法，並開發唨自己嘅輸入法。雖然鮮為人知，但自Windows 98以嚟，個輸入方式經已出現喺每個Windows版本當中。

Windows 10版本1903正式支持Telex同VNI輸入方法。

慣例 

啲附標緊跟單詞後輸入。反斜杠用作轉義掣，嚟幫啲掣保持原樣。譬如，喺VNI輸入法中，想打「a1」，就輸入a\1 ，個 \就防止數字1變成字母a個尖音符，即打出á。

Telex

VIQR

越南文
輸入法